Acsni ixtꞌajunch tokꞌoxanaꞌ pus taꞌalh ju lacaꞌatantsꞌin ju ixꞌamamakaꞌui ju Jesús.
Chai tataju ju lacabarco.
Va ixtaꞌamputunch lhimakꞌantacutni ju atantsꞌin junta ixvilhcha ju lakꞌachakꞌan Capernaum.
Pus tamaklhtatsꞌislich ju lacaꞌatantsꞌin chai ju Jesús ju acsni tucaꞌ sip ixlai.
Pus ju xcan na pꞌas ixtꞌajun lucunuꞌ ni na pꞌas ixlai ju kꞌai un.
Acsni taꞌalhtanalh tachi lakaquis u lakachaxan kilometro pus talaktsꞌistuclich ju Jesús ni ixꞌalhtanamintach laꞌixꞌucxni xcan.
Vaninch ixminta ju lacabarco.
Pus lana na tatalhanalh.
Para ju Jesús ajunich:
―Quitꞌin.
Jantu aquilatalhoniu.
Ju acsnich va lhikꞌach taꞌamaklhtayanalh ju lacabarco.
Pus lana va tsꞌalhti tacutcha ju barco.
Tachaꞌalh ju anuꞌ lacatꞌun junta ixtaꞌanta.